In nomine Domini, Amen. Anno Incarnationis ejusdem Mo CCCo tricesimo octavo, mense martio. Nos Johannes, filius quondam dicti Juhan Guillaume de Velers supra Sagonam, et et Guillemeta, ejus soror, notum facimus universis presentibus et futuris quod nos, sponte et provide, non decepti nec coacti damus, concedimus et quittamus imperpetuum, pro nobis et nostris heredibus, donatione irrevocabili facta inter vivos, in pura elemosina, pro remedio animarum nostrarum et antecessorum nostrorum, Deo et ecclesie Beate Marie monasterii Cystercii et religiosis ibidem Deo servientibus, quemdam mansum sittum apud Velers, juxta mansum dictorum religiosorum ex una parte, et juxta mansum qui fuit heredibus dicti Houton ex altera. Quitatio pro decem solidis monete currentis de annuo et perpetuo censu anno quolibet dictis religiosis in festo Sancti Johannis Euvangeliste persolvendis. Quare de dicto manso nos penitus devestimus, et dictos religiosos et successores suos corporaliter investimus de eodem per traditionem presentium litterarum. Promittentes, per juramenta nostra ad Sancta Dei Euvangelia data, et sub obligatione omnium bonorum nostrorum, contra dictam donationem decetero non venire nec contravenienti consentire verbo vel facto seu consensu sive jure vel consuetudine aut modo alio qualicunque ymnio, potius dictum mansum eisdem religiosis et suis successoribus contra omnes perpetuo deffendere et legitime garantire nostris propriis sumptibus et expensis, et etiam facere quicquid in causa evictionis et legitime donationis debet fieri et prestari. Volentes nos compelli ad promissa tenenda quasi ex re adjudicata per curiam domini ducis Burgondie, cujus juriditioni quo ad hoc supponimus nos heredes nostros et omnia bona nostra. In cujus rei testimonium, sigillum dicte curie istis litteris supplicavimus et obtinuimus apponi. Actum in presentia Johannis Lupi de Marreyo, clerici, coadjutoris, Odeti de Anceyo, notarii Nuciaci, Girardi, filii quondam Hugoni dicti Descloes de Velers, Galteri, filii quondam Guillelmi Dou Pourtaul, et Symoneti dicti Choillot de Villebicheti, testium ad premissa vocatorum et rogatorum, anno et mense predictis.